Patru pacienți au fost uciși într-un spital din Germania. Principalul suspect lucrează în clinică.
Patru persoane au fost ucise într-un spital din Potsdam, a declarat poliția din Germania. Cel puțin o persoană ar fi fost grav rănită. O femeie, angajată a clinicii, a fost reținută.
O asistentă de 51 de ani a fost reținută după ce patru pacienți au fost uciși, iar unul a fost rănit în clinica Oberlin din Potsdam, Germania, miercuri noapte, în jurul orei locale 21.00, scrie dw.com.O femeie a devenit rapid principalul suspect în cazul crimelor, a anunțat purtătorul de cuvânt al poliției, Thorsten Herbst, pentru agenția de presă AP. Ulterior, oficialii au declarat că suspectul lucrează în clinică.Momentan, nu se cunosc motivele pentru care femeia ar fi recurs la crime."Rănile victimelor sunt, în urma constatărilor, rezultatul aplicării unei violenţe intense, extreme“, a subliniat poliţia.Ziarul local Potsdamer Neueste Nachrichten scrie că victimele erau pacienți ai clinicii Thusnelda-von-Saldern-Haus, care este specializată în primirea şi îngrijirea persoanelor cu handicap fizic sau mintal, inclusiv persoane nevăzătoare sau cu autism.